《偕眉叔访李㤅伯民部四鼓出北郭宿缦雅堂 其二》
清代·曹寿铭

解榻剧情话，殚襟开朋尊。村篘及新熟，味酽寒不棱。

霜气压疏屋，菊影凉初镫。诗论抉纤谬，至诣穷元根。

吾道外荣落，所契在苔岑。清风泠然来，竹外鸣茶笙。

作者简介：曹寿铭，字文孺，初名炳言，字烺斋，会稽人。咸丰戊午优贡，候选知县。有《曼志堂遗稿》。